Document ID: 32007R0205

KOMMISSIONENS FORORDNING (EF) Nr. 205/2007
af 27. februar 2007
om ændring af forordning (EF) nr. 990/2006 for så vidt angår de mængder, der er omfattet af de løbende licitationer for eksport af rug, som det tyske interventionsorgan har i sin besiddelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Ved Kommissionens forordning (EF) nr. 990/2006 (2) blev der åbnet løbende licitationer for eksport af korn, som er i medlemsstaternes interventionsorganers besiddelse.
(2)
Salget af rug på det indre marked er steget kraftigt i den senere tid, fordi det for tiden er fordelagtigere at sælge kornet på det indre marked end til eksport i forbindelse med Kommissionens forordning (EF) nr. 1483/2006 af 6. oktober 2006 om åbning af løbende licitationer for salg på EF's marked af korn, som er i medlemsstaternes interventionsorganers besiddelse (3).
(3)
Under disse omstændigheder og med henblik på at sælge de mængder rug, der for tiden er omfattet af den løbende licitation for rug som led i forordning (EF) nr. 990/2006, på det indre marked, bør den mængde, der er omfattet af nævnte licitation, nedsættes med 96 150 t for Tyskland.
(4)
Forordning (EF) nr. 990/2006 bør derfor ændres.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Bilag I til forordning (EF) nr. 990/2006 affattes som anført i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. februar 2007.

Labels: 3
18
17